ધન રાશિના બાળકો અત્યંત ઊર્જાવાન અને આનંદી પ્રકૃતિના હોય છે. તેઓ ખુશ અને રમતિયાળ હોય છે. એક જોકરની જેમ તે અહીંથી ત્યાં ઉછળ્યા કરે છે. તેમને દરેક કાર્યમાં રસ આવે છે, તેમને જનાવરો સાથે પણ રમવું ગમે છે. પોતાના સંબંધોમાં તેઓ ઈમાનદાર હોય છે, જેથી પોતાની આસપાસના લોકો પાસેથી પણ તેઓ તેની જ અપેક્ષા રાખે છે. અન્ય બાળકોની સરખામણીએ તેમના શરીર પર વાગવાના અને કપાવાના નિશાન વધારે હોય છે. સાહસિક પ્રકૃતિને કારણે તેઓ એક સ્થાને બેસી શકતા નથી. તેમના માતા-પિતાએ કેટલાક સામાજીક નિયમોથી તેમને સભાન કરવા જોઈએ. આ બાળકો અસાધારણ હોય છે, જેથી તેમને પ્રશિક્ષિત કરવા જરૂરી છે.